Robert Altman

Robert Bernard Altman, nado o 20 de febreiro de 1925 en Kansas City e finado o 20 de novembro de 2006 nos Ánxeles, foi un director de cinema norteamericano. En 2006, a Academia das Artes e das Ciencias Cinematográficas recoñecei o seu traballo cun Premio Honorífico da Academia. Os seus filmes MASH e Nashville foron seleccionados para a súa conservación no Rexistro Cinematográfico dos EUA.

 Traxectoria 
Altman naceu en Kansas City, Missouri, fillo de Bernard Clement Altman e Helen Mathews. De ascendencia alemá, inglesa e irlandesa, o seu avó paterno, Frank Altman, Sr., cambiou o apelido de "Altmann" a "Altman". Altman tivo unha estrita educación católica. Estudou no colexio St. Peter's School, en Rockhurst High School e en Southwest High School en Kansas City, e foi logo enviado á academia militar Wentworth Military Academy nos arredores de Lexington, Missouri, onde estivo durante os seus primeiros anos universitarios. En 1943, entrou nas Forzas Aéreas do Exército dos Estados Unidos (USAAF), sendo foi copiloto dun bombardeiro B-24 durante a segunda guerra mundial. Durante esta época Altman viu as primeiras luces de Hollywood e namorouse delas. Despois do seu retiro en 1947 mudouse aos Ánxeles e seguiu unha carreira como actor, director e guionista.

Tras varios fracasos como director e dedicarse á dirección de televisión en series como Bonanza ou Alfred Hitchcock Presents, coñeceu o éxito grazas ao filme M*A*S*H (1970), sátira da guerra de Corea que logrou a Palma de Ouro no Festival de Cannes. A partir de aquí desenvolveu unha carreira ascendente que, con subidas e baixadas, o converteu nun dos directores estadounidenses máis orixinais da segunda metade do século XX.

O seu emprego do movemento continuo das cámaras e o cinema coral son referentes no seu estilo e crearon escola.

 Filmografía 

 The Delinquents, The James Dean Story, 1957
 Countdown, 1968
 That Cold Day in the Park, 1969
 M*A*S*H, 1970
 Brewster McCloud, 1970
 McCabe e a Sra. Miller, 1971
 Imaxes, 1972
 Longo adeus, 1973
 Thieves like us, 1974
 California Split, 1974
 Nashville, 1975
 Buffalo Bill and the Indians, 1976
 3 Women, 1977
 A Wedding, 1978
 A perfect couple, 1979
 HEALTH, 1979
 Quinteto, 1979
 Popeye, 1980
 Come Back to the Five and Dime, Jimmy Dean, Jimmy Dean, 1982
 Streamers, 1983
 Secret Honor, 1984
 Fool for Love, 1985
 Máis alá da terapia, 1987
 O.C and the Stiggs, 1987
 Vincent & Theo, 1990
 The Player, 1992
 Short Cuts, 1993
 Prêt-à-Porter, 1994
 Kansas City, 1996
 The Gingerbread Man, 1998
 Cookie's Fortune, 1999
 Dr. T and the Women, 2000
 Gosford Park, 2001
 The Company, 2003
 A Prairie Home Companion, 2006

 Notas 

 Véxase tamén 
 Bibliografía 
 Rafal Syska, Keep the Distance. Film World of Robert Altman, Rabid, Cracow 2008. ISBN 978-83-60236-36-9
 Ligazóns externas 
 Entrevista para Reverse Shot 
 Entrevista co director a cargo de Gerald Peary  
 Obituario no The Guardian 
 Robert Altman Bibliography (via UC Berkeley)

Categoría:Filmes en lingua inglesa
Categoría:Directores de cinema dos Estados Unidos de América
Categoría:Guionistas dos Estados Unidos de América
Categoría:Nados en Kansas City, Missouri
Categoría:Nados en 1925
Categoría:Finados en 2006
Categoría:Estadounidenses de ascendencia inglesa
Categoría:Finados por leucemia
Categoría:Óscar honorífico